**Bwrdd Strategaeth Cyfiawnder Troseddol Gwent**

**Cylch Gwaith**

|  |
| --- |
| 1. **Gweledigaeth a Diben** |
| Gweledigaeth Bwrdd Strategaeth Cyfiawnder Troseddol Gwent yw:  ***Gweithio mewn partneriaeth i ddarparu system cyfiawnder troseddol teg, effeithlon ac effeithiol ledled Gwent sy'n atal, lleihau ac ymateb i drosedd ac ymddygiad gwrthgymdeithasol, gan ganolbwyntio ar anghenion dioddefwyr.***  Mae Bwrdd Strategaeth Cyfiawnder Troseddol Gwent yn dwyn arweinyddion gweithredol o sefydliadau cyfiawnder troseddol a phartneriaid allweddol at ei gilydd i ddarparu:   * **Gweledigaeth, arweinyddiaeth a rheolaeth ysbrydoledig** sy'n darparu system cyfiawnder troseddol cyson, effeithiol, effeithlon a hygyrch i bobl yng Ngwent. * **Cyfrwng i bartneriaid datganoledig a heb eu datganoli wneud penderfyniadau ar y cyd am faterion systemig a pholisi cyfiawnder troseddol.**  Mae hyn yn sicrhau system cyfiawnder troseddol cyson, effeithiol, effeithlon a hygyrch i bobl yng Ngwent. * **Cyfrwng strategol i drafod a dylanwadu ar weithgarwch a pholisi cyfiawnder troseddol a chwalu rhwystrau** i'r gwaith o ddarparu system cyfiawnder troseddol cyson, effeithiol, effeithlon a hygyrch i bobl yng Ngwent. * **Defnyddio 'dull system gyfan' i bennu safonau a chraffu a herio perfformiad cyfiawnder troseddol yng Ngwent.**  Mae hyn yn sicrhau bod pob agwedd yn cydweithio'n gydlynus i ddarparu system cyfiawnder troseddol cyson, effeithiol, effeithlon a hygyrch i bobl yng Ngwent. * **Ymroddiad i hybu cydraddoldeb a mynd i'r afael ag anghyfartaledd ble bynnag y mae'n digwydd.**  Bydd y Bwrdd yn defnyddio'r egwyddor '**esbonio neu ddiwygio**' i ddarparu dull strwythuredig o ganfod a rhoi sylw i anghyfartaledd ac anghydraddoldeb o ran canlyniadau, gan ganolbwyntio ar ddatrysiadau. |
| 1. **Canlyniadau** |
| Trwy gyflawni yn erbyn ei flaenoriaethau a gweithio'n unol â'i egwyddorion, mae Bwrdd Strategaeth Cyfiawnder Troseddol Gwent yn uchelgeisiol yn ei nod i gyflawni'r canlyniadau cyfiawnder troseddol canlynol:   * 1. **Mae gan bobl yng Ngwent hyder ym mhob agwedd ar y system cyfiawnder troseddol ac maent yn hyderus y byddant yn cael eu trin yn deg a'u cynrychioli'n dda ar bob cam**   2. **Mae profiadau a chanlyniadau i ddioddefwyr a thystion yng Ngwent yn fwy cadarnhaol ar bob cam o'r system cyfiawnder troseddol**   3. **Mae pobl sy'n troseddu yng Ngwent yn derbyn cymorth sy'n canolbwyntio ar yr unigolyn ac ymyraethau i leihau aildroseddu**   4. **Mae pobl yng Ngwent yn elwa ar lai o drosedd ac mae eu profiadau’n cael llai o effaith arnynt** |
| 1. **Blaenoriaethau** |
| Cytunodd aelodau'r Bwrdd ar y blaenoriaethau canlynol ym mis Ionawr 2020 ac maent yn adlewyrchu blaenoriaethau Cyfiawnder Troseddol yng Nghymru:   * **Deall a rhoi sylw i fregusrwydd a/neu anghenion cymhleth lluosog pobl sy'n troseddu** * **Deall a rhoi sylw i anghenion a bregusrwydd dioddefwyr a thystion ar bob cam o'u profiad yn y system cyfiawnder troseddol** * **Defnyddio tystiolaeth i ddeall achosion a sbardunau ymddygiad troseddol a datblygu dulliau *atal ac ymyrraeth gynnar* presennol a dylanwadu ar bolisi sy'n lleihau trosedd ac yn gwneud newid cadarnhaol** * **Defnyddio dull 'un gwasanaeth cyhoeddus' yng Ngwent i ddatblygu cydraddoldeb hiliol a mynd i'r afael ag anghydraddoldeb ble bynnag y mae'n digwydd.**   Mae sut mae’r asiantaethau cyfiawnder troseddol ac asiantaethau partner yn ymateb i effaith COVID 19 ar draws pob agwedd ar y system cyfiawnder troseddol, ac yn dod dros yr effaith hwnnw, yn hollbwysig wrth gyflawni pob un o flaenoriaethau'r Bwrdd yn llwyddiannus. Mae'r ymateb uniongyrchol i'r pandemig wedi dangos pa mor effeithiol mae asiantaethau yng Ngwent yn cydweithio i wella canlyniadau cyfiawnder troseddol. Byddwn yn defnyddio'r ymroddiad, y brwdfrydedd a’r hyn a ddysgwyd yn sgil yr ymateb hwn, wrth gyflawni'r blaenoriaethau. |
| 1. **Ymrwymiadau'r Bwrdd** |
| Mae'r Bwrdd wedi ymroi i ddilyn yr egwyddorion canlynol i gefnogi penderfyniadau effeithiol a gweithredu gweithgarwch yr effeithir arno:   * **Canolbwyntio ar ddioddefwyr ac ar unigolion** * **Dull System Gyfan** * **Seiliedig ar dystiolaeth**   Policy/ laws/ strategies and ‘action’ is taking place in Wales at each ‘points’ of the system, in different spaces by different actors  Policy/ laws/ strategies and ‘action’ is taking place in Wales at each ‘points’ of the system, in different spaces by different actors  Policy/ laws/ strategies and ‘action’ is taking place in Wales at each ‘points’ of the system, in different spaces by different actors   * **Canolbwyntio ar berfformiad er mwyn mesur llwyddiant** * **Ymroddiad i Gydweithio a Gwaith Partner** * **Arweinyddiaeth Gwasgaredig** * **Dull Iechyd Cyhoeddus** * **Datblygu dulliau presennol:** * **Technoleg** * **Comisiynu effeithiol, rhannu costau, rhannu buddion** |
| 1. **Cyflawni'r Blaenoriaethau a Monitro Cynnydd a Pherfformiad** |
| Bydd cynllun cyflawni ar gyfer Gwent yn cael ei ddatblygu ar draws y meysydd blaenoriaeth gyda gweithgareddau, amserlenni a mesurau perfformiad allweddol, fel y cytunwyd gan y Bwrdd. Bydd y cynllun cyflawni yn nodi'r prif feysydd y dylai'r Bwrdd ganolbwyntio arnynt yn unol ag angen dynodedig ac arwyddocad yng nghyd-destun cyfiawnder troseddol yng Ngwent ac yn ehangach.  Bydd adroddiad o gynnydd yn erbyn y cynllun cyflawni'n cael ei baratoi ar gyfer pob cyfarfod Bwrdd Strategaeth Cyfiawnder Troseddol Gwent fel yr amlinellir yn y cynllun cyflawni. Disgwylir i aelodau ddarparu diweddariadau amserol ar gyfer maes gwaith eu hasiantaeth (mewn fformat y cytunwyd arno).  Bydd Bwrdd Strategol Cyfiawnder Troseddol Gwent yn rhoi diweddariad i'r bwrdd Cyfiawnder Troseddol yng Nghymru bob tri mis, yn amlinellu problemau lleol a llwyddiannau ar gyfer y rhanbarth. Bydd unrhyw faterion y mae gofyn eu huwchgyfeirio i fwrdd Cymru am benderfyniad neu gamau gweithredu yn cael eu cynnwys yn y diweddariad.  Bydd diweddariadau Cyfiawnder Troseddol yng Nghymru yn cael eu darparu ar gyfer Bwrdd Strategaeth Cyfiawnder Troseddol Gwent er mwyn rhoi adborth ar y trafodaethau, gweithgareddau, cynnydd a heriau ar lefel genedlaethol.  Bydd y Cadeirydd a'r Swyddog Polisi cynorthwyol ar gyfer Bwrdd Strategaeth Cyfiawnder Troseddol Gwent yn gweithio gyda Chadeirydd a Chyd-gysylltydd Cyfiawnder Troseddol yng Nghymru i wella'r cysylltiad a chyfathrebu rhwng trefniadau lleol a chanedlaethol.  Bydd Bwrdd Strategaeth Cyfiawnder Troseddol Gwent yn darparu cynrychiolaeth ranbarthol briodol i grwpiau cyflawni Cyfiawnder Troseddol yng Nghymru i sicrhau bod y ffrydiau gwaith ar gyfer y blaenoriaethau cenedlaethol yn cael eu cyflawni'n gyson yn lleol ac er mwyn cydweddu gweithgarwch sy'n bodoli eisoes. |
| 1. **Cadeirio ac Aelodaeth Graidd** |
| **Cadeirydd:** Comisiynydd yr Heddlu a Throseddu Gwent  **Dirprwy Gadeirydd:** Dirprwy Gomisiynydd yr Heddlu a Throseddu Gwent   |  |  | | --- | --- | | **Asiantaeth** | **Swyddogaeth** | | Heddlu Gwent | Prif Gwnstabl Cynorthwyol  Pennaeth Cyfiawnder Troseddol a Gwasanaethau Gwybodaeth  Pennaeth Trosedd | | Swyddfa Comisiynydd yr Heddlu a Throseddu Gwent | Pennaeth Strategaeth | | Connect Gwent | Trefnydd Gwasanaethau Dioddefwyr | | Gwasanaeth Erlyn y Goron | Prif Erlynydd y Goron  Dirprwy Brif Erlynydd y Goron | | Gwasanaeth Cyffuriau ac Alcohol Gwent | Pennaeth Gwasanaethau | | Gwasanaeth Llysoedd a Thribiwnlysoedd ei Mawrhydi | Pennaeth Trosedd  Uwch Reolwr Cyfreithiol, Llys Ynadon Gwent a De Cymru | | Gwasanaeth Carchardai a Phrawf Ei Mawrhydi | Pennaeth Uned Ddarparu Gwasanaeth Prawf Gwent | | Gwasanaeth Carchardai a Phrawf Ei Mawrhydi | Llywodraethwr, CEM Prescoed a Brynbuga | | Bwrdd Rhanbarthol Trais yn erbyn Menywod, Cam-drin Domestig a Thrais Rhywiol (VAWDASV) | Rheolwr Cynghorwyr Trais Domestig Annibynnol  Cydgysylltydd VAWDASV | | Gwasanaeth Troseddu Ieuenctid Blaenau Gwent a Chaerffili | Rheolwr Gwasanaeth | | Gwasanaeth Troseddu Ieuenctid Sir Fynwy a Thorfaen | Rheolwr Gwasanaeth | | Gwasanaeth Troseddu Ieuenctid Casnewydd | Rheolwr Gwasanaeth, Gwasanaeth Plant a Chyfiawnder Ieuenctid Casnewydd | | Gwasanaeth Tystion Cyngor ar Bopeth | Rheolwr ardal De Cymru a Gwent | | Gwasanaeth Tân ac Achub De Cymru | Rheolwr Grŵp - Diogelwch Cymunedol | | Bwrdd Iechyd Prifysgol Aneurin Bevan | Iechyd Meddwl | | Partneriaeth Gwent Mwy Diogel | Cadeirydd |   Gellir cyfethol aelodau newydd i'r Bwrdd neu weithgorau yn ôl y gofyn. |
| 1. **Llywodraethu Cyfarfodydd** |
| Bydd y Bwrdd yn cyfarfod bedair gwaith y flwyddyn am ddwy awr.  Darperir cefnogaeth weinyddol gan Swyddfa Comisiynydd yr Heddlu a Throseddu.  Dosbarthir yr agenda a phapurau cysylltiedig o leiaf dri diwrnod cyn cyfarfodydd y Bwrdd.  Bydd cofnodion yn cael eu cymryd ym mhob cyfarfod a byddant yn cael eu dosbarthu i holl aelodau'r Bwrdd. Bydd y cofnodion yn cael eu cymeradwyo a'u derbyn fel cofnod cywir yn y cyfarfod dilynol. |
| 1. **Cyfrifoldebau Aelodau** |
| Bydd aelodau'n cytuno i egwyddorion y Bwrdd, a amlinellir yn y Cylch Gwaith, ac yn gweithio i sicrhau gweledigaeth ar y cyd i Went trwy gydweithio’n gyfunol a chytûn a thrwy arweiniad cydweithredol.  Bydd aelodau yn sicrhau cynrychiolaeth ym mhob cyfarfod Bwrdd. Os na fydd yr aelod enwebedig yn gallu bod yn bresennol disgwylir iddo anfon aelod uwch addas o'i dîm i gynrychioli ei safbwyntiau a gwneud penderfyniadau.  Mae gofyn i aelodau'r Bwrdd gyflwyno eitemau ar gyfer yr agenda ddim hwyrach nag wythnos cyn cyfarfod Bwrdd. Gellir gwneud eithriadau ar gyfer materion brys. |
| 1. **Gofynion y Gymraeg a Chydraddoldeb** |
| Bydd aelodau Bwrdd Strategol Cyfiawnder Troseddol Gwent yn gweithio i sicrhau bod pobl sy'n defnyddio'r Gymraeg a'u hanghenion yn cael eu hadlewyrchu mewn penderfyniadau polisi ac yn ymarferol.  Disgwylir y bydd asiantaethau sy'n aelodau yn cydymffurfio â'u Cynllun y Gymraeg eu hunain neu unrhyw Safonau a orfodir arnynt dan Fesur y Gymraeg (Cymru) (2011) wrth ymgymryd ag unrhyw waith a ddechreuwyd gan Fwrdd Strategaeth Cyfiawnder Troseddol Gwent. Dylai asiantaethau partner, trwy eu hystyriaethau polisi a phrosesau penderfynu, hybu a hwyluso'r defnydd o'r Gymraeg gan sicrhau bod y Gymraeg yn cael ei thrin yn gyfartal â'r Saesneg a bod pobl yng Nghymru'n gallu byw eu bywyd trwy gyfrwng y Gymraeg os ydynt yn dewis gwneud hynny.  Disgwylir i asiantaethau sy'n aelodau weithredu'n unol â Dyletswydd Cydraddoldeb y Sector Cyhoeddus a chynnal eu hymrwymiadau eu hunain i gydraddoldeb, amrywiaeth a chynhwysiant fel yr amlinellir yn eu Cynlluniau Cydraddoldeb Strategol neu eu hamcanion cydraddoldeb eu hunain. |